CELEX: C2005/281/57
Language: da
Date: 2005-11-12 00:00:00
Title: Sag T-348/05: Sag anlagt den 14. september 2005 — S JSC Kirovo-Chepetsky Khimichesky Kombinat/Rådet for Den Europæiske Union

12.11.2005   
            
            
               DA
            
            
               Den Europæiske Unions Tidende
            
            
               C 281/31
            
         Sag anlagt den 14. september 2005 — S JSC Kirovo-Chepetsky Khimichesky Kombinat/Rådet for Den Europæiske Union
   (Sag T-348/05)
   (2005/C 281/57)
   Processprog: engelsk
   Parter
   
      Sagsøger: JSC Kirovo-Chepetsky Khimichesky Kombinat (Kirovo Cheptesk, Rusland) [ved: B. Servais og Y Melin, advokater]
   
      Sagsøgt: Rådet for Den Europæiske Union
   Sagsøgerens påstande
   
               —
            
            
               Rådets forordning (EF) nr. 945/2005 (1) af 21. juni 2005 om ændring af forordning (EF) nr. 658/2002 om indførelse af en endelig antidumpingtold på importen af ammoniumnitrat med oprindelse i Rusland og forordning (EF) nr. 132/2001 om indførelse af en endelig antidumpingtold på importen af ammoniumnitrat med oprindelse i bl.a. Ukraine annulleres, for så vidt som den
               
                           —
                        
                        
                           tilsidesætter grundforordningens artikel 1, stk. 1 og stk. 2, artikel 3, stk. 2, artikel 4, stk. 1, og artikel 5, stk. 4, ved at udvide de eksisterende antidumpingforanstaltninger, som er genstand for en undersøgelse, til at omfatte andre varer, og
                        
                     
                           —
                        
                        
                           blev vedtaget i strid med sagsøgerens ret til kontradiktion og processuelle rettigheder, idet (i) sagsøgeren ikke blev hørt, som sagsøger havde anmodet om i henhold til grundforordningens artikel 6, stk. 5, og (ii) idet Kommissionen ikke på hensigtsmæssig vis meddelte de væsentlige omstændigheder og betragtninger, på hvilke grundlag den påtænkte at anbefale ændringer i rækkevidden af foranstaltningen, som fastsat i grundforordningens artikel 20, og havde det ikke været på grund af disse tilsidesættelser, havde resultatet af antidumpingundersøgelsen måske været anderledes.
                        
                     
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøger er et russisk firma, der er specialiseret i produktion af flourplast, produkter og gødningsstoffer, herunder ammoniumnitrat og andre gødningsstoffer til Fællesskabet. Sagsøger eksporterer ammoniumnitrat og andre gødningsstoffer til Fællesskabet.
   Firmaet påstår annullation af den omtvistede forordning med den begrundelse, at den tilsidesætter artikel 1, stk. 1, og stk. 2, artikel 4, stk. 1 og artikel 5, stk. 4, i rådets forordning (EF) nr. 384/96 (2), idet den udvider de eksisterende antidumpingforanstaltninger til at omfatte andre varer end de omhandlede varer.
   Firmaet har desuden nedlagt påstand om, at den omtvistede forordning blev vedtaget under tilsidesættelse af direktivets bestemmelser om ret til kontradiktion og processuelle rettigheder, idet (i) det ikke blev hørt, som det havde anmodet om i henhold til artikel 6, stk. 5, i Rådets forordning (EF) nr. 384/96, og idet (ii) Kommissionen ikke på hensigtsmæssig vis meddelte de væsentlige omstændigheder og betragtninger, som lå til grund for dens påtænkte anbefaling af ændringer i rækkevidden af foranstaltningen, som krævet efter artikel 20 i Rådets forordning (EF) nr. 384/96.
   
      (1)  EFT L 160 af 23.6.2005, s. 1.
   
      (2)  Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab. EFT L 56, af 6.3.1996, s. 1.